CELEX: 32016D2133
Language: et
Date: 2016-12-05 00:00:00
Title: Komisjoni rakendusotsus (EL) 2016/2133, 5. detsember 2016, millega lõpetatakse teatavate Brasiiliast, Gruusiast, Indiast ja Mehhikost pärit mangaanoksiidide importi käsitlev dumpinguvastane menetlus

6.12.2016   
            
            
               ET
            
            
               Euroopa Liidu Teataja
            
            
               L 331/12
            
         KOMISJONI RAKENDUSOTSUS (EL) 2016/2133,
   5. detsember 2016,
   millega lõpetatakse teatavate Brasiiliast, Gruusiast, Indiast ja Mehhikost pärit mangaanoksiidide importi käsitlev dumpinguvastane menetlus
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artiklit 9,
   ning arvestades järgmist:
   A.   MENETLUS
   
   
      Algatamine
   
   
               (1)
            
            
               17. detsembril 2015. aastal algatas Euroopa Komisjon (edaspidi „komisjon“) nõukogu määruse (EÜ) nr 1225/2009 (2) (edaspidi „alusmäärus“) artikli 5 alusel dumpinguvastase uurimise seoses teatavate Brasiiliast, Gruusiast, Indiast ja Mehhikost (edaspidi „asjaomased riigid“) pärit mangaanoksiidide impordiga liitu. Komisjon avaldas algatamisteate Euroopa Liidu Teatajas
                   (3) (edaspidi „algatamisteade“).
            
         
               (2)
            
            
               Komisjon algatas uurimise kaebuse alusel, mille esitas 20. novembril 2015 Erachem Comilog SPRL (edaspidi „kaebuse esitaja“), kes on ainus teatavate mangaanoksiidide tootja liidus, kelle arvele langeb seega 100 % liidu teatavate mangaanoksiidide kogutoodangust. Kaebus sisaldas tõendeid dumpingu ja sellest tulenenud olulise kahju kohta, mida käsitati piisava põhjusena uurimise algatamiseks.
            
         
               (3)
            
            
               Komisjon teatas uurimise algatamisest kaebuse esitajale, kasutajatele ja importijatele, asjaomaste riikide teadaolevatele eksportivatele tootjatele, ning ka teadaolevalt uurimisest huvitatud ühingutele ning kutsus neid uurimises osalema. Huvitatud isikutele anti võimalus teha oma seisukohad kirjalikult teatavaks ja taotleda ärakuulamist algatamisteates ette nähtud tähtaja jooksul.
            
         
               (4)
            
            
               Kaebuse esitaja, asjaomaste riikide eksportivad tootjad ning importijad ja kauplejad tegid oma seisukohad teatavaks. Ära kuulati kõik huvitatud isikud, kes seda taotlesid ja tõendasid, et nende ärakuulamiseks on konkreetsed põhjused.
            
         B.   KAEBUSE TAGASIVÕTMINE JA MENETLUSE LÕPETAMINE
   
   
               (5)
            
            
               Komisjonile saadetud 6. septembri 2016 kirjas võttis kaebuse esitaja kaebuse ametlikult tagasi. Alusmääruse artikli 9 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
            
         
               (6)
            
            
               Uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Seega leidis komisjon, et see menetlus tuleks lõpetada.
            
         
               (7)
            
            
               Huvitatud isikuid teavitati sellest ja neile anti võimalus esitada märkusi. Ükski huvitatud isik ei vaidlustanud menetluse lõpetamist.
            
         
               (8)
            
            
               Komisjon teeb seega järelduse, et teatavate Brasiiliast, Gruusiast, Indiast ja Mehhikost pärit mangaanoksiidide importi käsitlev dumpinguvastane menetlus tuleks lõpetada ilma meetmeid kehtestamata.
            
         
               (9)
            
            
               Käesolev otsus on kooskõlas määruse (EL) 2016/1036 artikli 15 lõike 1 kohaselt loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Brasiiliast, Gruusiast, Indiast ja Mehhikost pärit mangaanoksiidide (keemiline valem: MnO), mille puhtus kuivaine massist on vähemalt 50 %, kuid vähem kui 77 % mangaanist, mis kuuluvad praegu CN-koodide ex 2820 90 90 ja ex 2602 00 00 alla, liitu importimist käsitlev dumpinguvastane menetlus on käesolevaga lõpetatud.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 5. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 30.6.2016, lk 21.
   
      (2)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, 22.12.2009, lk 51) on alates 20. juulist 2016 asendatud Euroopa Parlamendi ja nõukogu 8. juuni 2016. aasta määrusega (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT L 176, 30.6.2016, lk 21).
   
      (3)  ELT C 421, 17.12.2015, lk 13.